1994R1734 — SL — 28.12.2005 — 005.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







Opomba: Ta konsolidirana različica vsebuje sklicevanja na evropsko obračunsko enoto in/ali eku, kar se od 1. januarja 1999 praviloma razume kot sklicevanje na euro – Uredba Sveta (EGS) št. 3308/80 (UL L 345, 20.12.1980, str. 1) in Uredba Sveta (ES) št. 1103/97 (UL L 162, 19.6.1997, str. 1).









▼B

▼M2

UREDBA SVETA (ES) št. 1734/94

z dne 11. julija 1994

o finančnem in tehničnem sodelovanju z Zahodnim bregom in Gazo

▼B







SVET EVROPSKE UNIJE JE ob upoštevanju Pogodbe o ustanovitvi Evropske skupnosti in zlasti člena 130w Pogodbe, ob upoštevanju predloga Komisije, v skladu s postopkom, določenim v členu 189c Pogodbe ( 1 ), ker je treba, ob upoštevanju večjih potreb, ki bodo nastale na ozemlju Zahodnega brega Jordana in Gaze (v nadaljnjem besedilu „okupirano ozemlje“) zaradi zadnjih dogodkov v zvezi z bližnjevzhodnim mirovnim procesom, uresničiti nove ukrepe v obliki gospodarskega in socialnega sodelovanja na navedenem ozemlju, da bi okrepili trajnostni gospodarski in socialni razvoj, upoštevajoč pridobljene izkušnje Skupnosti, ki je glavna dajalka pomoči palestinskemu ljudstvu; ker je za doseganje tega cilja potrebno določiti petletni program (1994 do 1998); ker je treba ta program uresničiti s financiranjem iz proračuna Skupnosti v obliki nepovratnih sredstev; ker je treba določiti podrobne modalitete in pravila v zvezi z upravljanjem aktivnosti, ki se financirajo iz proračuna, SPREJEL NASLEDNJO UREDBO:







▼M4

Člen 1

1. Skupnost uresničuje finančno in tehnično sodelovanje z Zahodnim bregom in Gazo s ciljem podpreti doseganje njunega trajnostnega gospodarskega, političnega in socialnega razvoja. Če razmere to dopuščajo, uresničevanje poteka na podlagi večletnih programov.

2. Komisija izdela poročilo o reviziji te Uredbe najpozneje do 31. decembra 2005, pri čemer upošteva najnovejši razvoj dogodkov na tem območju.

▼B

Člen 2

1. Prednostna področja za projekte in ukrepe, ki se uresničujejo v okviru programa iz člena 1, so:

infrastruktura, proizvodnja, urbani in podeželski razvoj, izobraževanje, zdravje, okolje, storitve, zunanja trgovina, vzpostavitev in krepitev institucij, potrebnih za primerno delovanje javne uprave, ter krepitev demokracije in človekovih pravic ►M2 ter razvoja civilne družbe ◄ .

▼M1

2. Pomoč Skupnosti se lahko nameni za investicijske projekte, študije o izvedljivosti, tehnično pomoč in usposabljanje ter za začasno pomoč za tekoče stroške poslovanja palestinske javne uprave.

3. Financiranje projektov in aktivnosti iz obsega te uredbe s strani Skupnosti ima obliko subvencij ali subvencioniranja obrestne mere za posojila, ki jih Banka daje iz svojih lastnih sredstev. Višina subvencioniranja znaša 3 %.

▼M2

Navedeni projekti in aktivnosti so, med drugim, naravnani na povečanje zaposlenosti in ustvarjanje delovnih mest z izboljšanjem storitev socialnega skrbstva in bojem proti revščini.

▼M4

3a. Do podpornih ukrepov niso upravičene le države in regije, ampak tudi lokalni organi, regionalne organizacije, javne agencije, lokalne ali tradicionalne skupnosti, organizacije za podporo podjetništva, zasebni izvajalci, zadruge, organizacije za vzajemno pomoč, združenja, skladi in nevladne organizacije.

▼B

4. Države članice, Komisija in Evropska investicijska banka (v nadaljnjem besedilu „Banka“) izmenjujejo vse ustrezne informacije glede financiranja, ki ga nameravajo odobriti, da bi zagotovili skladnost in izboljšali komplementarnost med aktivnostmi.

Po izmenjavi informacij je treba iskati možnosti za sofinanciranje. ►M5 Udeležba v pogodbenih postopkih, ki jih izvaja mednarodna organizacija, je nadalje določena v Uredbi Evropskega parlamenta in Sveta (ES) št. 2110/2005 z dne 14. decembra 2005 o dostopu do zunanje pomoči Skupnosti ( 2 ). ◄

5. Države članice, Komisija in Banka v okviru odbora iz člena 5 sporočijo informacije, ki jih imajo na voljo, o siceršnji dvostranski in večstranski pomoči ►M2 Zahodni breg in Gaza ◄ .

6. Komisija in Banka vsaj enkrat na leto pošljeta državam članicam informacije, pridobljene od uprave ►M2 Zahodni breg in Gaza ◄ , o že znanih sektorjih in projektih, ki lahko dobijo pomoč po tej uredbi.

▼M4

7. Sodelovanje pri razpisih in pridobivanju pogodb je pod enakimi pogoji odprto za vse fizične in pravne osebe iz držav članic in sredozemskih partnerjev, opredeljenih v Prilogi I k Uredbi Sveta (ES) št. 1488/96 z dne 23. julija 1996 o finančnih in tehničnih ukrepih (MEDA) za spremljanje reforme gospodarskih in socialnih struktur v okviru Evro-mediteranskega partnerstva ( 3 ).

▼B

Člen 3

Pomoč iz te uredbe se lahko kombinira s financiranjem Banke iz njenih lastnih virov in se lahko uporabi za sofinanciranje z državami članicami, državami nečlanicami v regiji, multilateralnimi organizmi ali s financiranjem s strani ►M2 Zahodni breg in Gaza ◄ . Narava pomoči Skupnosti se ohrani, kadar koli je to mogoče.

▼M2

Člen 4

1. Finančni sklepi o projektih in aktivnostih, ki presegajo 2 000 000 ekujev – razen tistih v zvezi s subvencioniranjem obrestne mere za posojila Banke – se sprejmejo v skladu s postopkom iz člena 5.

2. Finančni sklepi o porazdelitvi celotnih sredstev za tehnično sodelovanje, usposabljanje in krepitev trgovine se sprejmejo v skladu s postopkom iz člena 5. Komisija v okviru celotne porazdelitve sprejme finančne sklepe, ki ne presegajo 2 000 000 ekujev.

Odbor iz člena 5 je sistematično in brez odloga ter najkasneje pred naslednjo sejo obveščen glede finančnih sklepov o ukrepih, ki ne presegajo 2 000 000 ekujev.

3. Komisija sprejme sklepe o spremembah finančnih sklepov, sprejetih v skladu s postopkom iz člena 5, če iz njih ne izhajajo katere koli bistvene spremembe ali dodatne obveznosti, ki presegajo 20 % začetnih obveznosti. Komisija o vsakem takem sklepu nemudoma obvesti odbor iz člena 5.

▼M1

4. Finančni sklepi o subvencioniranju obrestne mere se sprejmejo v skladu s postopkom iz člena 12 Uredbe (ES) št. 1488/96 ( 4 ).

▼M4

5. Odločitve o financiranju in vsi sporazumi o financiranju ter iz njih izhajajoče pogodbe med drugim predvidijo nadzor in finančno kontrolo s strani Komisije (vključno z Evropskim uradom za boj proti goljufijam (OLAF)), vključno s preverjanjem in inšpekcijo na kraju samem, skladno z Uredbo Sveta (Euratom, ES) št. 2185/96 ( 5 ). Uredba, nazadnje spremenjena z Uredbo (ES) št. 2698/2000 (UL L, 311, 12.12.2000, str. 1)., in revizijo s strani Računskega sodišča, ki se po potrebi izvaja na kraju samem. V skladu s postopkom, določenim v členu 5, se sprejmejo ukrepi za zagotovitev ustrezne zaščite finančnih interesov Evropskih skupnosti skladno z Uredbo Sveta (ES, Euratom) št. 2988/95 ( 6 ). Preiskave po potrebi vodi OLAF, ureja pa jih Uredba Evropskega parlamenta in Sveta (ES) št. 1073/1999 ( 7 ).

▼M3

Člen 5

1. Komisiji pomaga Odbor MED (sredozemske države nečlanice), ustanovljen v skladu s členom 11 Uredbe (EGS) št. 1488/96 ( 8 ).

2. Pri sklicevanju na ta člen se uporabljata člena 5 in 7 Sklepa 1999/468/ES ( 9 ), ob upoštevanju določb člena 8 Sklepa.

Obdobje, določeno v členu 5(6) Sklepa 1999/468/ES, znaša tri mesece.

3. Odbor sprejme svoj poslovnik.

▼B

Člen 6

▼M2

1. Komisija preuči stanje pri uresničevanju sodelovanja po tej uredbi in vsako leto pisno poroča Evropskemu parlamentu in Svetu.

▼B

2. Komisija oceni glavne dokončane projekte, da ugotovi, ali so cilji, določeni v pripravljalnih fazah za izvedbo teh projektov, doseženi in da določi smernice za večjo učinkovitost pomoči v prihodnje. Ta ocenjevalna poročila oceni se posredujejo državam članicam in Evropskemu parlamentu.

Člen 7

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.